Държавен вестник, бр. 75, 2008 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  75
(2) Патрулният изпълнява службата чрез
обхождане по маршрута, определен в схемата
за движение на патрулните и графика за патру-
лиране, заповядани му от оперативния дежурен
(дежурния по поделение).
(3) По маршрутите за движение на патрул-
ните се поставят технически средства за свръз-
ка, по които те докладват на оперативния дежу-
рен (дежурния по поделение) за хода на патру-
лирането. На отделни подстъпи за нарушители
към обекта се изграждат пасивни сигнално-ох-
ранителни системи.
(4) През деня патрулните може да охраняват
чрез наблюдение от удобни места или вишки,
осигурени със свързочни средства.
Г л а в а  V I I I
ПОДГОТОВКА, РАЗВОД И СМЯНА
НА ДЕНОНОЩНИЯ НАРЯД
Раздел I
Подготовка на денонощния наряд
Чл. 387. (1) Командирите (началниците) на
подразделения, от които се назначава нарядът,
отговарят за:
1. подбора и назначаването на военнослуже-
щите в състава на денонощния наряд;
2. изучаването на правилата и задължения-
та от личния състав на денонощния наряд;
3. инструктажа за изпълнение на службата;
4. извършването на проверка за готовността
на личния състав и за изправността на оръжи-
ето и снаряжението;
5. изпращането на личния състав от наряда
за развод.
(2) Главният сержант на ротата организира
и провежда подготовката на наряда по вътреш-
ната служба.
(3) Организацията и провеждането на подго-
товката на караула се извършват, както следва:
1. от командира на ротата—когато нарядът
е възложен на ротата (батареята, звеното);
2. от командира на батальона—когато на-
рядът е сборен от батальона (дивизиона, ес-
кадрилата);
3. от командира (началника) на поделение-
то (подразделението)—когато нарядът е въз-
ложен на поделението (подразделението).
(4) Организацията на подготовката и ин-
структажът на караула се извършват в след-
ния ред:
1. в деня преди застъпването се извършва
подборът и се назначава личният състав на
караула съгласно таблицата за постовете;
2. преди застъпването в караул се провеж-
да инструктаж с целия личен състав на кара-
ула в час, предвиден за това в разписанието за
занятията на ротата (батареята, звеното); ин-
структажът се съобразява с особеностите на
охраната на всеки пост (обект) и се провежда
на специално оборудвани за тази цел места—
в кабинет, зала, помещение (приложение
№ 32); за целта може да се прожектира и ви-
деофилм; в края на занятието се попълва пос-
товата ведомост;
3. получаване на оръжието и боеприпасите;
4. тридесет минути преди развод се проверя-
ват готовността на караула, външният вид на
личния състав на караула, състоянието на оръ-
жието и снаряжението, пълнителите с патрони,
попълването и подписването на постовата ве-
домост; времето за инструктажа може да бъде
увеличено, като се отчита необходимото време
да се отиде до мястото за развод;
5. караулът се изпраща на развод след про-
верката 15 минути преди започването му.
(5) Организацията, подготовката и инструк-
тажът на караула за почивните и празничните
дни се извършват в следния ред:
1. личният състав на караула се подбира и
назначава в последния работен ден преди по-
чивните или празничните дни;
2. практическото занятие с целия личен със-
тав на караула се провежда в последния учебен
час на последния работен ден преди почивните
или празничните дни;
3. инструктажът с целия личен състав на
караула се провежда преди началото на разво-
да в деня на застъпването в караул;
4. действията по ал. 4, т. 3, 4 и 5 се извършват
в същата последователност.
Чл. 388. (1) Началниците на щабовете на
поделения са длъжни най-късно до три дни пре-
ди застъпването на караула в наряд да връчат
(осигурят) на командирите (началниците) на
подразделения:
1. схемите за разположението на постовете;
2. таблиците за постовете;
3. правилата и задълженията на длъжност-
ните лица от караула за изучаването им от лич-
ния състав на караулите.
(2) След изучаването им документите се
връщат в щаба.
Чл. 389. (1) Военнослужещите от караула се
явяват на развод с ненапълнено оръжие, като
носят пълнителите в сумките (чантите).
(2) Изключение по ал. 1 се допуска само за
началника на караула в случаите, когато той е
задължен да бъде въоръжен с пистолет.
Чл. 390. Преди проверката на готовността на
караула началникът на караула е длъжен:
1. да приеме в свое подчинение личния със-
тав на караула (патрула);
2. да провери личния състав на караула (пат-
рула) по постовата ведомост;
3. да провери изправността на оръжието и
снаряжението;
4. да провери външния вид и състоянието на
униформеното облекло;
5. да получи боеприпасите, да ги раздаде на
личния състав срещу подпис в постовата ведо-
мост, да провери правилно ли са напълнени
пълнителите.